प्रेमक जाल मे फँसि क' कहू ,
भिज जाउ सिनेहक वर्षा मे ,
दिलक झिल मे धँसि क' कहू ,
खसा दिअ आइ बिजुरी अहाँ ,
रूपक चानन घसि क' कहू ,
प्रेम केलौँ कोनो पाप त' नै ने ,
लग आबि क' हुलसि क' कहू ,
जमाना जुल्मी किछ नै करतै ,
डरू नै बाँहि मे कसि क' कहू ,
अन्हरिया कते दिन रहतै ,
देखू भोर भेलै हँसि क' कहू ,
बना लेब दुलहिन अप्पन ,
" अमित " कने खखसि क' कहू . . . । ।
 बाहरक शत्रु हारि गेल मुदा मोन एखनहुँ कारी अछि।
 नांगरि नहि कटा कऽ मुडी कटबै कऽ हमर बेमारी अछि।
 तेल सँ पोसने सींग रखै छी व्यर्थ कोना हम होबय देबै,
खुट्टा अपन गाडब ओतै जतऽ सभक सँझिया बाडी अछि।
 पेट भरल अछि तैं खूब भेजा चलै ए, नै तऽ हम थोथ छी,
ढोलक कियो बजाबै, मस्त भेल बाजैत हमर थारी अछि।
 जीतबा लेल ढेरी रण बाँचल, एखन कहाँ निचेन हम,
केहनो इ व्यूह होय, टूटबे करतै जँ पूरा तैयारी अछि।
 डाह-घृणा केँ अहाँ कात करू, इ अस्त्र शस्त्र नै कमजोरी छै,
आउ सब ओहिठाम जतय रहै "ओम" प्रेम-पुजारी अछि।
 मधुर साँझक इ बाट तकैत कहुना कऽ जिनगी बीतैत रहल हमर।
 पहिल निन्नक बनि कऽ सपना सदिखन इ आस टा टूटैत रहल हमर।
 कछेरक नाव कोनो हमर हिस्सा मे कहाँ रहल कहियो कखनो,
सदिखन इ नाव जिनगीक अपने मँझधार मे डूबैत रहल हमर।
 करेज हमर छलै झाँपल बरफ सँ, कियो कहाँ देखलक अंगोरा,
इ बासी रीत दुनियाक बुझि कऽ करेज नहुँ नहुँ सुनगैत रहल हमर।
 रहै ए चान आकाश, कखनो उतरल कहाँ आंगन हमर देखू,
जखन देखलक छाहरि, चान मोन तँ ओकरे बूझैत रहल हमर।
 अहाँ कहने छलौं जिनगीक निर्दय बाट मे संग रहब हमर यौ,
अहाँक गप हम बिसरलहुँ नहि, मोन रहि रहि ओ छूबैत रहल हमर।
 मफाईलुन (ह्रस्व-दीर्घ-दीर्घ-दीर्घ) - ५ बेर प्रत्येक पाँति मे।
 (सरल वार्णिक बहर, वर्ण -12)
जा धरि चलै छै साँस हम्मर सामने रहू ,
केहनो हो मौसम फुल गमक नै छोड़ै छै ,
प्रेमक गाछ कए फुल छी गमकौने रहू ,
लोग कतबो दुषित करै छै पर्यावरण ,
सुर्य-चान उगबे करतै समझने रहू ,
जौँ हटि जायब प्रियतम अहाँ सामने सँ ,
हमरा संग सिनेह हारत , जीतौने रहू ,
ऐ वालेंटाइन देखा दियौ प्रेमक तागत ,
काँट इ जमाना छै सिनेह गुलाबक फुल ,
"अमित " नदी कए दुनू कात सम्हारने रहू . . . । ।
 प्रस्तुत अछि एहन गजल जे की ओमप्रकाश आ मिहिर झाक सहयोगसँ बनल अछि। ताड़ी आ छौंडी हमर प्रिय विषय अछि। तँए अधिकार सहित हिनकर लिखल शेर सभकेँ हम अपन कहि रहल छी। आशा अछि जे दूनू गोटेंकेँ खराप नै लगतन्हि।
 चढल फागुन हमर मोन बड्ड मस्त भेल छै।
 पिया बूझै किया नै संकेत केहन बकलेल छै।
 रस सँ भरल ठोर हुनकर करै ए बेकल,
तइयो हम छी पियासल जिनगी लागै जेल छै।
 कोयली मधुर गीत सुना दग्ध केलक करेज,
निर्मोही हमर प्रेम निवेदन केँ बूझै खेल छै।
 मद चुबै आमक मज्जर सँ निशाँ चढै हमरा,
रोकू जुनि इ कहि जे नै हमर अहाँक मेल छै।
 प्रेमक रंग अबीर सँ भरलौं हम पिचकारी,
छूटत नै इ रंग, ऐ मे करेजक रंग देल छै।
 फागुनक अवसर पर विशेष प्रस्तुति।
 (सरल वार्णिक बहर, वर्ण-18)
जगदानन्द झा 'मनु'
अन्हारक रूप दोबारा की देखब ,
प्रेमक सागर मे बड़ मोन लागै ,
डुबS चाहै छी त' किनारा की देखब ,
एहि ठामक मिठाई सँ बेसी मिठ ,
रूपक छाली दोबारा की देखब ,
अपने आप राति रंगीन भ' जाए ,
फेर बोतलक ईशारा की देखब ,
मेघक डरे चान नै बहरायल ,
ओ नै औता त' नजारा की देखब ,
जखन यादिक सहारे जी सकै छी ,
तखन चानक सहारा की देखब . . . । ।
 गजल,
मस्ती चढ़ल छै जानि लिअ ,
जोगीरा संग झुमै जाउ यौ ,
मौसम सँ खुशी छानि लिअ ,
रोक-टोक नै सब पिने छै ,
झुमु-नाचु छाती तानि लिअ ,
लाल पियर गुलाबी कारी ,
सब रंगक गड्ढा खुनि लिअ ,
अबिरक खुशबू गमकै ,
रंगक चादर तानि लिअ ,
रामा छै सासुर मे बैसल ,
सारि कने रंग मानि लिअ ,
अबिर द' क' गोर लागै छी ,
माथ हम्मर ,हाथ आनि लिअ . . . । ।
 जगदानन्द झा 'मनु'
लोक तँ कटैए घिसिऔर महँगाइसँ मारल भ' क'
आइ धिया-पुता घुमैए प्रशिक्षित बेरोजगार भ' क'
पजरै धधरा कहुना कs "स्वाती", जे इ जाड'क राइत कटत ! !
 विवशताक परिसीमामें ओझराएलअछि हमरजिनगी.
 सदिखन रहैतछी नून-तेलक ओरीयानमें लागल,
स्रोतक निम्नतासँ खौन्झाएलअछि हमरजिनगी.
 आशक बान्हलड़खड़ाएल अछि भासियैल धार सन,
पाइन बिनुमाछ जकांअकुलाएल अछिहमर जिनगी.
 मंजिलक जीनापर चढ्यके अभिलाषसंजोगने,
शहरक दौर-भाग मेंबउयाएल अछिहमर जिनगी.
 बसातक वेगसँ उड़ियाईतकागजक पन्नाजकां,
स्थिरताक चाहमें हडबड़ाएलअछि हमरजिनगी.
 महत्वाकांक्षा केर टाट खाड़ करयके चक्करमें,
तृष्णाक खोहमें औनायेलअछि हमरजिनगी.
 आधार-प्रश्नकमायाजाल मेंअनेरो फँसलासँ,
शब्दकोशक बनलजंजाल अछिहमर जिनगी.
 परिस्थिति सँ तालमेल बैसाबैत,समयककोरा में,
सरस-कीचकफुलायल "पंकज" अछि हमर जिनगी.
 चलल बाण एहन इ नैनक अहाँक, मरलौं हम।
 सुनगल इ करेज हमर सिनेह सँ बस जरलौं हम।
 भिडत आबि हमरा सँ, औकाति ककरो कहाँ छै,
जखन-जखन लडलौं, हरदम अपने सँ लडलौं हम।
 हम उजडल बस्ती बनल छी अहाँक इ सिनेह सँ,
सिनेहक नगर मे सदिखन बसि-बसि उजडलौं हम।
 हम तँ देखबै छी अपन जोर मुँहदुब्बरे पर,
कियो जँ कमजोर छल, पीचि कऽ बहुत अकडलौं हम।
 अहाँ डरि-डरि कऽ देखलौं जाहि धार दिस सुनि लिअ,
सब दिन उफनल एहने धार मे उतरलौं हम।
 फऊलुन (ह्रस्व-दीर्घ-दीर्घ)--- ५ बेर प्रत्येक पाँति मे।
 (सरल वार्णिक बहर, वर्ण-२४)
जगदानन्द झा 'मनु'
अहाँ केँ हमर इ करेज बिसरत कोना।
 छवि बसल मोन मे आब झहरत कोना।
 हवा सेहो सुगंधक लेल तऽ जरूरी,
बिन हवा फूलक सुगंध पसरत कोना।
 अहीं टा नै, इ दुनिया छै पियासल यौ,
बिन बजेने इ चान घर उतरत कोना।
 जवानी होइ ए नाव बिन पतवारक,
कहू पतवारक बिना इ सम्हरत कोना।
 हमर मोन ककरो लेल पजरै नै ए,
बनल छै पाथर करेज पजरत कोना।
 मफाईलुन (ह्रस्व-दीर्घ-दीर्घ-दीर्घ) ३ बेर प्रत्येक पाँति मे।
 भांग घोरल जेना हो इनारेमे।
 चुट्टी लागल जेना हो भराड़ेमे।
 बितैत गेल जिनगी नियारेमे।
 ओ देखू मगन अछि उधारेमे।
 अनिल सूनू गजल इशारेमे।
 हम सबटा सुनै छी बेशक कोखि सँ ,
कष्ट सहब हमर नियती बनल ,
मल- मुत्र खून सहै छी मायक कोखि सँ ,
मारि देब पहिल तीन बहिन जेकाँ ,
सुनि हँसि रहल छी मायक कोखि सँ ,
बेटी कए जौ मारबै यौ भलमानुष ,
बेटा जनमत कोन मायक कोखि सँ ,
हम बेटी छी दुर्गा छी सुनि लिअ अहाँ ,
आइ हुंकार भरै छी मायक कोखि सँ ,
बेटी कए जे केउ सम्मान नै करत ,
नै जनमS चाहब ओ मायक कोखि सँ ,
बेटी बिन बंश ककरो त' नै बढ़तै ,
जारि क' बंश मरै छी मायक कोखि सँ . . . । ।
 कत्त' सँ रूप भेटल सबाल करै ,
अहाँ छी नव कली खुशबु भरल ,
लै छी अंगराई देखू हलाल करै ,
यौवन खतरा कए निशान सटल ,
देह चुमैत कपड़ा धमाल करै ,
मारि-झगड़ा फसि गेलै देखुयौ ने ,
एगो कनखी केहन कमाल करै ,
हमहूँ अहाँक दिवाना छी सजनी ,
देखू प्रेम सँ "अमित " खियाल करै . . 